Kvinden var gået fra sit hjem i Sæby ved 18.30-tiden for at lufte sin hund, men hun vendte ikke hjem efter den halve time, turen plejer at tage. Derfor blev en større eftersøgning sat i gang. De eftersøgningen ikke havde givet resultat ved fem-tiden lørdag morgen, vendte eftersøgningsmandskabet hjemad, så nye, friske kræfter kunne overtage. Men det blev der ikke brug for. En af politiets betjente, der havde deltaget i eftersøgningen, opdagede den ældre kvinde og hendes hund på motorvejen mellem Sæby og Frederikshavn.

Referat:
Efter en større indsats med både hunde og helikopter, blev en ældre, lettere dement kvinde i aftes fundet i god behold.